ઘણા લોકોને એવો વિચાર આવતો હશે કે આપણો જ દેશ અને આપણી જ બેંક એટલેકે RBI (રિજર્વ બેંક ઓફ ઇન્ડિયા) હોવા છતાં આપણે જોઈએ એટલા રૂપિયા છાપીને દેશનું અર્થતંત્ર ઉપર ના લાવવું જોઈએ. નાણું એક વ્યવહારનું માધ્યમ છે. તેમ જેટલું ચલણ વધારે બનશે તેટલી મોંઘવારી વધશે. જો આવું થાય ને તો દરેકના ઘરે લાખો રૂપિયા પડ્યા હોય. બજારમાં કરોડો રૂપિયા ફરતા હોવાને લીધે જીવન જરૂરિયાત સહિતની વસ્તુમાં ફુગાવાને લીધે ભાવ વધારો જોવા મળે. અરાજકતા અને ભ્રષ્ટાચાર વધે. રૂપિયાનું મૂલ્ય ઘટે. બીજો એક પ્રશ્ન થાય કે વિદેશી દેણું વધારે નોટ છાપી ભરપાઈ ના કરવું જોઈએ, તેવું શક્ય નથી કેમકે દેણું હમેશા વિદેશી ચલણ, ગુડ્સ કે સોના દ્વારા ભરપાઈ કરવામાં આવે છે. એટલે આ માટે આખા વિશ્વમાં એક યોજના બદ્ધ કામ કરવામાં આવે છે. ભારતને તેની સાથે રહીને દેશનું અર્થતંત્ર અને નાણાની ફાળવણી કરવાની હોય છે.